

**Oznam rodičom: STRAVOVANIE žiakov v ŠJ od 2. septembra 2020**

Žiaci 1.stupňa, žiaci 2. stupňa a zamestnanci školy, ktorí budú prihlásení na stravu, sa budú môcť stravovať v jedálni za sprísnených hygienických a epidemiologických opatrení. Pre stravovanie v ŠJ je potrebné, aby bol žiak prihlásený na obed, a aby mal so sebou stravovaciu kartičku.

Prihlásenie na obed prebieha rovnakým spôsobom ako doteraz, a to cez portál *jedalen.sk*, alebo web stránku [www.sjtomasikova1.sk](http://www.sjtomasikova1.sk), vo výnimočných prípadoch telefonicky na číslo 0940 748 268 najneskôr do 07:10 hod. daného dňa.

Ostatní stravníci sa zatiaľ nebudú môcť stravovať priamo v jedálni, avšak budú si môcť vyzdvihnúť jedlo v menu boxoch od nášho pracovníka pri vchode do kancelárie ŠJ (v smere od ihriska).

Nárok na obed má aj ten žiak našej ZŠ, ktorý sa bude počas školských dní učiť z domu. Zabalený obed do menu boxu si môže prísť vyzdvihnúť rodič, alebo iný príbuzný, najneskôr do 14:00 hod.

Podľa posledných metodických pokynov, dotácia na podporu stravovania a stravovacích návykov by mala byť vo výške 1,20 Eur do konca roka 2020.

To znamená, že cena stravného s podporou dotácie 1,20 eur na obed pre žiaka ZŠ, ktorý sa stravuje v ŠJ, ostáva nezmenená.

 Cena stravy je: 1,50 Eur – žiak 1.stupeň ( -1,20 Eur dotácia) = 0,30 Eur / obed

 1,60 Eur – žiak 2. stupeň ( -1,20 Eur dotácia) = 0,40 Eur / obed

 3,30 Eur – zamestnanec ZŠ - príspevok zamestnávateľa = 0,71 Eur / obed

V prípade potreby sa môžete informovať priamo v kancelárii ŠJ od 7:00-15:00 hod. alebo na tel. č. 0905 243 508 (aj počas víkendu do 20:00 hod.).

Ďakujem za pochopenie

Tomáš Jedinák

 Vedúci ŠJ: 0905 243 508

 kancelária: 0940 600 471

 kuchyňa: 0940 748 268

 *sj.mito@marticonet.sk*

  [*www.sjtomasikova1.sk*](http://www.sjtomasikova1.sk)